

# JÕELÄHTME VALLAVALITSUS

|  |  |
| --- | --- |
|  |    27.02.2025 nr 6-2/2471-7 |

 **„Neeme küla Metsamarja tn 24 maaüksusele projekteerimistingimuste väljastamine detailplaneeringu olemasolul“ eelnõu edastamine**

Jõelähtme Vallavalitsus korraldab Neeme küla, Metsamarja tn 24 maaüksusel kehtiva detailplaneeringu täpsustamiseks projekteerimistingimuste väljastamise menetlust vastavalt ehitusseadustiku § 31 lg 1, mille kohaselt tuleb korraldada projekteerimistingimuste väljastamise menetlus detailplaneeringu olemasolul avatud menetlusena. Vastavalt ehitusseadustiku § 31 lg 4 p 1 ja 2 esitatakse projekteerimistingimuste eelnõu kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega ja arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada.

Ehitusseadustiku § 31 lg 4 alusel kaasab Jõelähtme Vallavalitsus projekteerimistingimuste menetlusse Neeme küla, Metsamarja tn 24 maaüksuse naaberkinnistute maaomanikud ning asutused ja ettevõtted, kes on kooskõlastanud Neeme küla Kolli 5, Laigari 3 ja Reinu maaüksuste detailplaneeringu, mis on kehtestatud Jõelähtme Vallavolikogu 26.04.2005 otsusega nr 200.

Edastame „Neeme küla Metsamarja tn 24 maaüksusele projekteerimistingimuste väljastamine detailplaneeringu olemasolul“ eelnõu. Teil on võimalik esitada oma seisukoht projekteerimistingimuste eelnõu osas hiljemalt **16.03.2025**.aastal vallavalitsuse kantselei e-posti aadressil kantselei@joelahtme.ee (või postiaadressil Postijaama tee 7, Jõelähtme küla 74202).

Lugupidamisega

(*allkirjastatud digitaalselt*)

Andrus Umboja
vallavanem

Lisad:

1. eelnõu „Neeme küla Metsamarja tn 24 maaüksusele projekteerimistingimuste väljastamine detailplaneeringu olemasolul”;
2. taotleja poolt 17.02.2025 esitatud Metsamarja tn 24 asendiskeem.

Kaili Velleste

kaili.velleste@joelahtme.ee